Svetlana Vasović-Mekina
<s>Svetlana Vasović-Mekina (Beograd, 1961) je srpski novinar.</s><s>Trenutno je dopisnik „Politike“ iz Slovenije.</s>

<s>Diplomirala je novinarstvo na Fakultetu političkih nauka Univerziteta u Beogradu.</s>

<s>Objavljivala je u NIN-u, NON-u, „Studentu“, „Mladosti“, „Novosti 8“, u zagrebačkom „Danasu“, ljubljanskoj „Mladini“ i mariborskoj „Katedri“.</s><s>Zbog serije članaka u „Studentu“ 1987. dobila je epitet „građanska desnica“ i „antititoista“, što je u to vreme bila veoma opasna kvalifikacija za bilo kakvu dalju karijeru i zaposlenje uopšte.</s><s>Pisala je i u listovima „Duga“ i „Vreme“ a dopisnik Politike iz Slovenije je od 2006. godine.</s><s>U listu mariborskih studenata „Katedra“ uređuje „Beogradske priloge“.</s><s>List je zabranjivan u Srbiji zbog vređanja „dela i lika Slobodana Miloševića“</s>

<s>Januara 2008 u listu „Politika“ ona je objavila ekskluzivni dokument razgovora političkog direktora Ministarstva inostranih poslova Slovenije sa bliskim saradnikom državnog sekretara SAD Kondolize Rajs – Danijelom Fridom, u kojem je spisak zadataka koje Slovenija, predsedavajući Evropske unije sledećih šest meseci, preba da sprovde radi priznavanja Kosova.</s><s>Vasović-Mekina i njen suprug bili su nakon ovog događaja i meta zastrašivanja.</s>

<s>Dobitnik je Povelje Udruženja novinara Srbije za 2008. godinu, za novinarski podvig i izuzetni profesionalni domet.</s>

<s>Srpski novinari
Biografije, Beograd</s>

